Sika (korttipeli)

Sika on korttipeli, jossa kaikki kortit levitetään ympyräksi pöydälle kuvapuoli alaspäin. Yksi kortti laitetaan kuvapuoli ylöspäin ympyrän keskelle.

 Pelaaminen 
Jakajan vasemmalla puolella oleva pelaaja aloittaa. Vuoronsa aikana pelaajan on nostettava renkaasta kortteja käteensä näyttämättä niitä muille. Kortteja nostetaan, kunnes pelaaja saa käteensä kortin, joka on samaa maata kuin renkaan keskellä oleva kortti. Tämä kortti lyödään pinon päällimmäiseksi, minkä jälkeen lyödään vielä vapaavalintainen kortti. Jos ensimmäinen tai kortiton pelaaja nostaa heti oikeaa maata olevan kortin renkaasta, hän nostaa toisen kortin, jonka lyö keskelle.

Kun rengas on käytetty, pelataan käsikorteilla. Jos käy niin, että kädestä ei löydy päällimmäisen kortin kanssa samaa maata olevaa korttia, pelaajan on nostettava pinosta kortteja, kunnes vastaan tulee seuraava päällimmäisenä olleen kortin kanssa samaa maata oleva kortti. Sen jälkeen vuoro siirtyy seuraavalle pelaajalle. Sika on se, jolle jää viimeisenä kortteja käteen.

 Muunnelman peliohjeet 
Muunnelmassa on kaksi erää. Ensin tarkoituksena on saada mahdollisimman vähän kortteja omaan pakkaan. Toisessa erässä on tarkoitus päästä eroon korteista mahdollisimman nopeasti. Muunnelmassa saa saman maan lisäksi lyödä saman numeroisia kortteja ja kahdeksikot ovat jokereita. Toisessa erässä saa ensimmäisestä poiketen pelata kerralla useita samannumeroisia kortteja tai peräkkäisten korttien maasuoria. Jos pelaajalla on kaksi tai kolme viitosta, hän voi pelata ne kaikki pöydällä olevalle viitoselle. Jos pelaajalla on useampia kortteja samaa maata perättäisenä värisuorana, esimerkiksi ristit 5, 6 ja 7, hän voi pelata ne kaikki ristille, joka jo on pöydällä.
 Kortit asetetaan pääpelin tavoin.
 Etumies nostaa kortteja ympyrästä, kunnes saa kortin, joka on joko samaa maata tai samanarvoinen kuin ympyrän keskellä oleva kortti tai kahdeksikko eli jokeri. Hän laittaa kortin kuvapuoli ylöspäin keskellä olevan kortin päälle. Jos kortti on samanarvoinen kuin keskellä oleva kortti, esimerkiksi jos ristikakkonen laitetaan herttakakkosen päälle, vaihtuu pelattava maa samalla hertoista risteiksi.
 Kukin pelaaja nostaa vuorollaan kortteja ympyrästä, kunnes saa kortin, jonka voi laittaa keskelle. Muut kortit, jotka pelaaja ottaa ympyrästä, hän kerää pinoksi eteensä pöydälle.
 Kun kortit loppuvat ympyrästä, jatketaan peliä pinoilla, jotka pelaajat ovat itselleen keränneet. Pelaajat ottavat kortit käteensä . Keskellä olevan korttipinon päällimmäinen kortti pannaan pöydän keskelle kuvapuoli ylöspäin. Muut pinon kortit käännetään kuvapuoli alaspäin ne muodostavat uuden umpipakan, josta nostetaan.
 Pelaaja, joka ei voi tunnustaa maata tai pelata samanarvoista korttia, nostaa kortteja umpipakasta yksitellen enintään kolme saadakseen sopivan.
 Kun pelaaja huomaa, että voi saada pelin päätökseen omalta osaltaan seuraavalla vuorollaan, hänen tulee antaa varoitus: "Yksi jäljellä!" tai jos hänellä on kaksi samanarvoista korttia "Kaksi jäljellä!". Jos pelaajalla on kolmen sarja: "Kolme jäljellä!" Varoitus lisää jännitystä ja saa muut pelaajat pelaamaan taktikoidummin.
 Pelin voittaa pelaaja, joka ensimmäiseä pääsee eroon kaikista korteistaan.

 Lähteet 

Luokka:Lasten korttipelit